Мы пабывалі ва ўрочышчы Цешалава, дзе ў той дзень была сканцэнтравана асноўная сіла мехатрада — дзесяць ільноўборачных камбайнаў. Здалёк, калі па залацістым полі адразу рухалася столькі тэхнікі, карціна выглядала прыгожай. А на месцы аказалася, што на ўскрайку ўчастка, дзе нядаўна праходзілі камбайны, засталіся не толькі стужкі льняной саломкі, але і моцна парэзаная коламі зямля. На полі ў лагчынах стаяла вада. Пераадолець такія перашкоды камбайнерам дапамагае механізатар Станіслаў Гапон, які ўвесь час дзяжурыць на трактары “МТЗ-1221”.